Д О К Л А Д

ЗА

ДЕЙНОСТТА НА НАРОДНО ЧИТАЛИЩЕ”ДОЧО МИХАЙЛОВ-1906”

с.БАБУК ОБЩ. СИЛИСТРА

ЗА 2021г.

 Читалищата са традиционна и характерна българска културна организация, която се заражда през Възраждането, преминава през всички промени на обществото ни, съхранена e и се развива според потребностите на различните времеви периоди и общности в страната. Читалищата са обществена организация, която е отворена за всички членове на общността и се характеризира с общодостъпността на дейностите си.

 Народно Читалище "Дочо Михайлов-1906" –с.Бабук,общ.Силистра.1906 е единствената институция,която осъществява културно-просветната и духовна дейност на селото.През 2021г.читалището успя да реализира заложените мероприятия и дейности чрез доброто разпределение и управление на получаваната субсидия и собствените приходи получени от рента върху земя,членски внос,концертна дейност,награди от участия във фестивали.Това даде и възможност за участие на наши творчески колективи във фестивали в страната.

 През 2021година Читалищното настоятелство проведе 11 заседания, на които са внесени и разгледани материали и вземани решения по тях за:

-Насоки за бъдещата работа на Читалищното настоятелство до края на 2021година.

-Разпределение на средствата от субсидията за 2021г.

-Предложение за участие на съставите в организирани фестивали в страната.

 -Приемане на план-сценарий за организиране на тържества,отбелязване на бележити дати,пресъздаване на народни обичаи характерни за селото.

Център на дейността на читалищата открай време е читалищната библиотека. Нейното състояние трябва да отговаря на реалните потребности и очаквания на гражданите. В това отношение в нашата библиотека,има още много какво да се желае.За това продължихме и с започнатият ремонт през 2020г. на библиотеката,за да стане по-уютно и привлекателно място за читателите.

 За да задържим читателския интерес и повишим броя на нашите читатели е нужно постоянно да обновяваме книжния фонд.

       За отчетния период на 2021г., за библиотеката получила дарение на 30 библиотечни единици. Участвахме в Програмата“Българските библиотеки-съвременни центрове за четене и информираност-2021г.“,но не бяхме одобрени.

  Библиотечният фонд в края на отчетния период наброява 9367 тома,отчислени библиотечни документи-28.Посещение в библиотеката-7256,от тях за ползване на компютри-4786.Освен образователен център,библиотеката се превърна и в място за срещи и забавни игри през ваканцията.Децата на село през целия ден са при нас в библиотеката и се забавляваха без ограничение.През този период някои от децата станаха и доброволци в библиотеката,като работата,която извършваха им даде възможност да се докоснат и запознаят с дейността на библиотекаря.С наша помощ отпечатаха и надписаха своите читателски картони,извадихме списъци със задължителната литература,изготвяхме табла и др.През учебната година при нас децата търсят съдействие за изготвянето на презентации,теми свързани с учебния процес,статии и документи. Библиотеката е закупила и дарила на децата от селото книги по различни чествания и тържества. През учебната година при нас децата ОУ“Кирил и Методий“-с.Калипетрово провеждаха своите редовни учебни часове и така успяха да завършат,учебни онлайн часове имаха и други деца,ученици и студенти,които се завърнаха на село,заради пандемията.Библиотеката през 2021г.беше отворена и за останалата част от нашето население,като това се изразява в вземане на книги за четене,даване на информация за здравен статус,за свободни работни места,информация за кандидат-студентската кампания,как се попълва си ви автобиография,информация за ел.енергия,за здравни заведения и почивни станции,копиране на документи и др.услуги,които касаят нашето население.Библиотеката извършва безплатни услуги и на институциите на територията на нашето село-копиране,сканиране,търсене на информация свързана с дейността им и др.,това е така защото ние всички работим в името на нашето село и за издигане на неговият авторитет и социален живот.Освен по-горе посочените дейности чрез техниката,с която разполагаме прожектирахме филми,представяхме книги,автори и др.дейности.

     Друг съществен момент в дейността на нашето читалище е художествената самодейност. Днес  тук работят 6 художествени колектива с над 50 самодейци, между които нашите представителни състави :

Ансамбъл за автентичен фолклор с р-л Нено Петров-През 2021г.участвал на X I Световна Купа по Фолклор – гр.Поморие 2021 ,X Световен Шампионат по фолклор "WORLD FOLK 2021" ONLINE,IV Световна Купа по Фолклор - ВЕЛИКО ТЪРНОВО 2021 - ОНЛАЙН

Мъжка певческа група с р-л Нено също през2021г.също участва на X I Световна Купа по Фолклор – гр.Поморие 2021 ,X Световен Шампионат по фолклор "WORLD FOLK 2021" ONLINE,IV Световна Купа по Фолклор - ВЕЛИКО ТЪРНОВО 2021 – ОНЛАЙН.

Театрална група-подготвя откъси от произведения за организираните тържества в нашето село.

 Коледарска група с р-л Нено Петров-взема участие в „Коледарският фестивал” на Община Силистра и направи запис на обичая и традиции за Коледа.

В читалището работят още:

Кръжок”Традиция,бит и съвременност” и”Художествено слово” .В тях децата получават информация за историята на селото,традициите и бита,учат се изразително четене и рецитиране.

         Всички състави провеждат редовно своите занимания и репетиции. Усилията на художествените ръководители и секретаря са насочени към повишаване качеството на създавания културен продукт,за да може той да се запази в най-добрият си вид за идните поколения..През настоящата 2022г.съставите трябва да обновят своите програми и да се подготвят за участие на фестивали.

 Културно-масова дейност на читалището през 2021г.

Богат и изпълнен с много събития и чествания е културният календар на нашето читалище.През 2021г.бяха отбелязани в условията на пандемия с концерти онлайн и на живо националният празник-3-ти март,с презентации,стихове ,песни ,изложби и документали отбелязани бяха-освобождението на гр.Силистра,обесването на Васил Левски,гибелта на добруджанският революционер-Дочо Михайлов ,Съединението на България, денят на народните будителите и др.Освен бележитите дати от националният календар в нашето село са запазени и битуват народните традиции и обичаи.Началото на годината започва с един от най-женските празници-Бабин ден-празник свързан с хората даряващи живот.Празника се организира основно от „Клуба на пенсионера и инвалида”-които пазят традициите за него и ги разкриват на нас по-младите жители на селото.

Ден на лозаря и Свети Валентин.Тук при нас се празнуват и двата празника.Всички мъже под ръководството на Кмета на селото излизат на местността Лозята и пресъздават народния обичай Трифон Зарезан с много музика и песни.Вечерта е посветена на виното и любовта-семейства от селото се събираме и с много веселие закачки викторини и конкурс за най-качествено вино става един забавен празник. 1-ви март-ден на самодееца и баба Марта –поднасяме мартеници в всички институции на селото и честитим празника и се включихме в изложбите организирани от Община Силистра,РБ“П.Павлович“ и РЕКИЦ“Читалища“.Лазаровден-традиционен пролетен празник, който е запазен и битува в нашето село през 2021г.бе записан и пуснат за гледане през социалните мрежи.Цветница-празника бе отбелязан с изложба на цветя и рисунки на тема „Пролет моя, моя бяла пролет”-участие вземаха деца от селото.Великден-много тачен и обичан от всички жители на селото е този християнски празник и по-стара традиция боядисахме яйцата събрани от лазарската група, като ги украсихме със съвременни материали и подредихме в изложба в фоайето на Читалището.На 8 април-Международен ден на ромите организирахме празничен онлайн концерт с деца от селото поздравихме ромската общност.1-ви юни-Ден на детето-празника,бе отбелязан с музикална програма и забавни игри и викторини рисунка на асфалт на тема:”Светът, в който искам да живея”.През лятото работихме и с децата от селото,които всеки ден под наше ръководство имаха различни занимания от запознаване с творчеството на различни детски автори, спортни и забавни игри, разходки, разучаване на народни обичаи.В края на лятото организирахме концерт ,на който децата представиха на своите родители ,а и на жителите и гостите от селото какво научиха при нас-концерта бе организиран изцяло от самите деца.Те с голямо желание и ентусиазъм работиха по неговата подготовка и реализация.През настоящата 2022г.ще продължим да работим и в посока на заучаване на народни танци от децата, тъй като те са поколението, което ще ни наследи.Организацията на тази дейност ще бъде обсъдена на заседание на Читалищното Настоятелство.През2021.не проведохме Фолклорният празник”Земята и, хората”,заради пандемията.По традиция на 25.12. Коледарската група обикаля селото и благославя жителите му за здраве и берекет за новата стопанска година.На площада пред читалището кмета на селото посреща коледарите.Тържеството завършва с коледарско хоро.

 Нашето читалище има изключително добри възможности за развитие на многостранна културна дейност. Разполагаме със зрителна зала с около150 седящи места и клуб на читалищните дейци.С радост можем да кажем, че нашето читалище поддържа приятелски връзки с културни институции от територията на общината,областта и страната.Гордеем се, че Народно читалище”Дочо Михайлов-1906”-с.Бабук,общ.Силистра и днес е ревностен пазител на възрожденските традиции. Някогашното “училище за възрастни” днес е истински притегателен и културен център за всички жители на селото,които желаят да подпомагат културният живот във всичките му измерения.

 Народно Читалище”Дочо Михайлов-1906”си сътрудничи успешно както с Община Силистра,така също и в частност с Отдел”Култура”,РЕКИЦ,РБ”П.Павлович”,Кметство-с.Бабук,Клуб на пенсионера и инвалида-с.Бабук,които вземат участие във всички концерти организирани в нашето село.ЗК”Мотор-93”,които подпомагат проявите на читалището.Благодарни сме на всички вас за съдействието, което ни оказвате при реализирането на нашите инициативи.Тук е мястото да благодаря и на всички самодейци ,които прославят нашето читалище и на всички останали членове и жители на селото,които са съпричастни с нас и нашите дейности.Читалището дава информация на всички медии за своите изяви и дейности.

        Стратегическото място, добрата база и ентусиазма на читалищните дейци създават реални предпоставки за превръщането на нашето читалище в истинско съвременно средище на културна дейност.

        Пренесло мъдростта през годините, днес то е едно от най-изявените културни институции в региона и страната, за което заслужено говорят неговите отличия и награди.

        Независимо от добрите резултати през 2021 г., които са плод  на всеотдайната работа на художествените ръководители и ръководителите на различните творчески формирования, както и на всеотдайността на големия самодеен състав на нашето читалище, пред нас  стоят доста трудности възпрепятстващи ежедневната ни работа.Част от тях са свързани с финансирането и пандемията,но ние ще продължим да търсим начин за тяхното разрешаване и няма да допуснем това да повлияе на качеството,което сме постигнали в представянето на културният продукт,който създаваме и с който сме известни вече .

ГОДИШЕН ПЛАН

 НА НАРОДНО ЧИТАЛИЩЕ”ДОЧО МИХАЙЛОВ-1906”

с.БАБУК ОБЩ. СИЛИСТРА ЗА 2022год.

13.01.2022г.-159г. от рождението на Алеко Константинов –

 български поет,сатирик, баснописец, общественик и политик.

07.01.2022г.-”Българските открития”-изложба и презентации

21.01.2022г.-„Женско царство”-седянка,пресъздаване на

 народният обичай Бабинден

10.02.2022г.-„Възкресението на един народ”-честване на 144г.

 от освобождението на гр.Силистра от турско робство.

14.02.2022г.-„Вино и любов”-пресъздаване на народният обичай

 Трифон Зарезан и общоселско тържество посветено

 на виното и любовта.

19.02.2022г.-„ Ако спечеля, печеля за цял народ - ако загубя,

 губя само мене си.”-литературно-музикална

 програма посветена на 149год. от обесването на

 Васил Левски.

 01.03.2022г.-„Приеми духът на миналото, съхрани го

 и го предай на поколенията след теб”

 -ден на любителското творчество

 -среща на различни поколения самодейци

 -да се научим да прощаваме“Прошка“

 01.03.2022г.-„Българската мартеница-символ на здраве и сила”

 03.03.2022г.-„Българио за тебе те умряха,

 eдна бе ти достойна зарад тях...”-

 литературно-музикална програма посветена

 на освобождението.

 Поднасяне на венци пред паметника в центъра

 на селото.

08.03.2022г.-„Жената- извор на вдъхновение и красота”-

 празник на жените от селото.

 -поетичен рецитал

21.03.2022г.-„Пролет моя,моя бяла пролет”

 -тържество с децата от селото

 Отговорник:Секретар-библиотекар

01.04.2022г.-„Светът е оцелял, защото се е смял”-вечер на хумора.

02.04.04.-10.04.2022г.-Дни на детската книга и изкуствата за деца:

 -„Приказен свят”-любими приказки.

 - Срещи с творци и изложби.

08.04.2022г.-„Слънцето е едно за всички”-празничен концерт

 посветен на международният ден на ромите

16.04.2022г.-„Момински песни и закачки”-пресъздаване на

 народният обичай Лазаруване.

 23.04.2022г.-”Великден-традиции и новаторство”:

 -„Да нашарим яйцата”-конкурс за най-шарено

 и най- здраво яйце.

 -„Сръчните ръце на българката”-изложба на обредни

 козунаци

 01-30.05.2022г.-„Да четем заедно”-включване на библиотеката

 към маратона на четенето с различни прояви:

 -„Моят любим приказен герой”-с деца от селото

 -Срещи с местни творци,изложби и др.

 06.05.2022г.-„Люлка се люля девойко...”-общоселско площадно

 тържество.

 24.05.2022г. -”Върви народе възродени”-празничен концерт по

 по случай деня на българската просвета и култура.

 -„Ден на моето родно село”

 01.06.2022г.-”Децата –най-голямото богатство”-празник на

 детето.

 02.06.2022г.-„Тоз, който падне в бой за свобода, той не умира!”-

 Литературно-музикална програма в чест на Ботев

 и загиналите за свободата на България.

 30.06.-14.09.2022г.-”Здравей ваканция”-откриване на лятната

 работа с деца от селото:

 -„В царството на книгите”-запознаване на

 децата с автори на детски произведения.

 - Организиране на викторини и забавни игри.

 -Запознаване на децата с народни обичаи и танци

 характерни за селото.

 -Кръжок по изобразително и приложно изкуство

 „Слънце”

 -Клуб приятели на животните и природата.

 Почистване на зелените площи пред Читалището

 Засаждане на дървета и посещение на язовира.

 -„Това го можем всички”-детски концерт за

 Закриване на лятната работа с децата.

01.07.-30.09.2022г.-Участие на съставите на Читалището на фестивали в страната и чужбина

26.08.2022г.-„На Апостола от Бабук”- 94год. от гибелта

 на Добруджанския революционер- Дочо Михайлов

06.09.2022г.-„Съединението прави силата,

 силата прави независимостта”.

 –Среща-разговор за историческите събития в

 българската история с децата от селото.

11.10.2022г.-Х-ти Фолклорен събор”Земята и хората”-

 Бабук 2022:

 -”Даровете на природата”-изложба

 на плодове, зеленчуци, ястия

 -„ Сръчните ръце на българката”-изложба

 на ръкоделия.

 -Представяне на кооперации със селскостопанска

 продукция.

 -Концерт на състави от областта и страната.

 21.10.2022г.-„Да опазим,съхраним и предадем”-Откриване на

 творческият сезон.

 01.11.2022г.-„Памет българска”-Утро посветено на народните

 будители.

21.11.2022г.-„Семейството- извор на радост и щастие”

 -Среща на семейства от различни поколения

07.12.2022г.-“Зимни вечери в с.Бабук”-седянка.Изработване на

 коледарски венци и ястия характерни за Коледа.

 -„Що е вино,да е благословено-зима край огнището“

 -срещи в читалището на самодейци.

12.12.2022г.-Участие на Коледарската група в

 Коледния фестивал в гр.Силистра.

25.12.2022г.-„Стани нине,господине,че ти идем добри гости...”-

 Пресъздаване на народният обичай Коледуване.

 Празничен концерт на площада.

 31.12.2022г.-„Тиха нощ,свята нощ!”-Новогодишна

 наздравица в центъра на селото.

Устав на Народно Читалище“Дочо Михайлов-1906“-с.Бабук,общ.Силистра

**І.ГЛАВА ПЪРВА.ОБЩИ ПОЛОЖЕНИЯ**

**Чл. 1.** С този закон се уреждат учредяването, устройството, управлението, дейността, имуществото, финансирането, издръжката и прекратяването на Народно Читалище”Дочо Михайлов-1906”,с.Бабук.

**Чл. 2.(1)**  Народно Читалище”Дочо Михайлов-1906”,с.Бабук е традиционно самоуправляващо се културно-просветно сдружение на жителите от с.Бабук, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на ограничения на възраст,пол, политически и религиозни възгледи и етническо самосъзнание.

(2) Читалището е юридическо лице с нестопанска цел с наименование Народно Читалище”Дочо Михайлов-1906”,с.Бабук.То е създадено и функционира на основание на Закона за Народните Читалища,Закона за юридическите лица с нестопанска цел и този устав.

(3) Народно Читалище”Дочо Михайлов-1906” има за седалище с.Бабук, общ. Силистра,

ул.”Вела Пеева”№17

**Чл. 3.** (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователната дейност в с.Бабук ;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

6.създават условия за развитие и изява на творческите способности на младото поколение.

7.съдействат за издигане културата на труда, бита и отношението между хората.

(2) **За постигане на целите по ал. 1 читалището извършват основни дейности, като:**

1. урежда и поддържа библиотеката, читалня, фото-, фоно-,филмо- и/или видеотека.

2.създава и поддържа електронни и информационни мрежи.

3.предоставя компютърни и интернет услуги на населението

4. развива и подпомага на любителското художествено творчество;

5. организира школи, кръжоци, курсове, клубове, кино- и видеопоказ, празненства, концерти чествания и младежки дейности;

6. събира и разпространява знания,празници и ритуали характерни за родния край;

7. създава,съхранява и популяризира музейни и други сбирки съгласно Закона за културното наследство;

8.извършва допълнителни дейности и услуги,свързани с предмета на основната му дейност,които не противоречат на Закона за народните читалища,Закона за юридическите лица с нестопанска цел и устав,като ползва приходите от Тях за постигане на определените от устава цели.

   **Народно Читалище”Дочо Михайлов-1906”не разпределя печалба!**

**9.** Народно Читалище”Дочо Михайлов-1906”,с.Бабук може да участва в читалищни сдружения за постигане на целите,които си е поставило.

**ІІ.ГЛАВА ВТОРА.УЧРЕДЯВАНЕ/ПРЕОБРАЗУВАНЕ/**

**Чл. 4.** (1) Читалище могат да учредят/преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

**Чл. 5.** (1) Читалището придобива качеството на юридическо лице с вписването му в регистъра за организациите с нестопанска цел на окръжния съд, в чийто район е седалището на читалището.

 (2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3. имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т. 1 - 4.

(4). всяка промяна в обстоятелствата по ал.3 трябва да бъде заявена в 14-дневен срок от възникването им.

**ІІІ.ГЛАВА ТРЕТА.ЧЛЕНСТВО В ЧИТАЛИЩЕТО**

**Чл.6.Членството в читалището е свободно за всички дееспособни граждани без ограничения,щом те работят за постигане на целите на читалището и защитават неговите интереси.**

**Чл. 7.** (1) Членовете на читалището са: индивидуални, колективни и почетни.

 (2) Индивидуалните членове са български граждани. Те са действителни и спомагателни:

1. Действителните индивидуални членове на читалището могат да бъдат лица, навършили 18 години, които участват в дейността на читалището, редовно плащат членски внос и имат право да избират и да бъдат избирани в неговите органи;

2. Спомагателните индивидуални членове на читалището савсички дееспособни,непоставени под запрещение лица навършили 18 години и работят за постигане на целите на читалището.Те могат да бъдат освободени от плащането на членски внос или да го заплащат в намалени размери,съобразно решението на обстоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации;стопански организации;търговски дружества;кооперации и сдружения;културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл.8**.(1)Кандидатите за действителни и ндивидуални членове подават писмено заявление до настоятелството на читалището,с което декларират,че желаят да станат членове на читалището,че познават и приемат устава на читалището и ще работят за постигането на неговите цели.

 (2)Кандидатурите се гласуват на заседание на настоятелството.На члена на читалището се издават съответните документи за членство.

 (3)Приетият за действителен член на читалището плаща членският си внос по ред определен от настоятелството.

**Чл. 9.** При условията на чл.11,ал.3от Закона за народните читалища,в читалището могат да членуват колективни членове.Те се приемат по писмено заявление на упълномощен представител на кандидатите за колективно членство и имат право на един глас.

**Чл. 10.** Колективни членове могат да бъдат:

1.професионални организации:

2.стопански организации:

3.търговски дружества:

4.кооперативни сдружения:

5.културно-просветни и любителски клубове и творчески колективи:

**Чл.11.(1) Л**ицата, които имат особени заслуги към читалището се обявяват за почетни членове по решение на Общото събрание,по предложение на настоятелството или членовете на читалището.

**Чл.12.(1) Ч**леновете на читалището имат право да :

1.участват в управлението на читалището:

2.получават улеснен достъп до всички читалищни форми на дейност и прояви по ред определен от настоятелството:

3.ползват с предимство културно–просветните форми на читалището:

4.получават всякаква информация относно дейността на читалището,както и да упражняват контрол върху нея:

 **(2) Ч**леновете на читалището са длъжни:

1.да спазват устава на читалището и решенията на неговите членове:

2.да плащат лично членският си внос:

3.да участват в дейността на читалището:

4.опазват имуществото и доброто име на читалището,като и да не уронват неговият престиж:

**Чл.13.** (1)Членството в читалището може да се прекрати с решение на общото събрание,взето с ¾ мнозинство от общия брой на членовете в същото,когато член на читалището нарушава грубо настоящия устав и решенията на органите на НЧ”Дочо михайлов-1906г.”,или работи срещу неговите цели и интереси и му е причинил значителни вреди.

 (2) Членството се прекратява и на основание отпадане:

1.при невнасяне на членски внос:

2.при неучастие в три последователни заседания на общото събрание:

3.при системно неизпълнение на задължението за участие в дейността на читалището:

4.по желание на самия член с писмено заявление до настоятелството,както и при прекратяване или преобразуване на колективен член.

**ІV.ГЛАВА ЧЕТВЪРТА.ОРГАНИ НА УПРАВЛЕНИЕТО НА ЧИТАЛИЩЕТО.**

**Чл.14.**Органи на читалището са общото събрание,настоятелството и проверителната комисия.

**Чл.15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14.взема решения за участие на читалището в читалищни сдружения.

(2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

 (2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

 (3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 (4) Решенията по чл. 16, ал. 1, т. 1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

 (5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.**(1) Изпълнителен орган на читалището е **настоятелството**, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

6.взема решение за морално и материално стимулиране на работещите в читалището:

7.внася предложения в народните съвети и други органи и организации за строителство,реконструкция,модернизация,поддържане,ремонт и обзавеждане на сградите,за създаване на материални,финансови и кадрови условия за развитие на дейността:

8.взема решения за разкриване на помощни стопански дейности:

9.решава въпросите за откриване и закриване на самодейните колективи,школи,клубове и други форми на работа:

10.упражнява бюджета на читалището:

11.приема правилник за вътрешният ред на читалището.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

(2) Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството.

**Чл. 20.** (1) Секретарят на читалището:

1. организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.21.** (1) Проверителната комисия се състои най-малко от трима членове, избрани за срок до 3 години.

(2) Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.

**Чл.22.** Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**Чл.23.** Членовете на настоятелството, включително председателят и секретарят, подават декларации за липса на конфликт на интереси и че не са „свързани лица”по смисъла на §1 от ДР на Закона за предотвратяване и разкриване на конфликт на интереси по реда и при условията на същият.

 (2) Декларациите се обявяват на интернет страницата на читалището.

**V.ГЛАВА ПЕТА.ИМУЩЕСТВО И ФИНАНСИРАНЕ НА ЧИТАЛИЩЕТО**

**Чл. 28.(1)** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалищата набират средства от следните източници:

1. субсидия от държавния и общинските бюджети;

2. членски внос;

3. културно-просветна и информационна дейност;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1)Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

**Чл.27**(1) Председателят на читалището ежегодно до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31март пред на кмета на общината и общинският съвет доклад за осъществените дейности в изпълнение на програмата и за изразходваните от бюджета средства през предходната година.

**VІ.Глава шеста.ПРЕКРАТЯВАНЕ НА ЧИТАЛИЩЕТО**

**Чл. 28.** (1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

**Чл. 29.** (1) Разпределението на останалото след удовлетворяването на кредиторите имуществото се решава съгласно този устав, докато в закона не е предвидено друго.Ако решение не е било взето до прекратяването,то се взима от ликвидатора на читалището.

 (2)Ако не съществуват лица по ал.1 или ако те не са определяеми,имуществото преминава върху общината по седалището на читалището.Общината е длъжна да използва полученото имущество за дейност,възможно най-близка до целта на прекратеното читалище.

 (3)Имуществото по предходните алинеи не може да се разпределя,продава или по какъвто и да било начин да се прехвърля на ликвидатор,назначен извън кръга на лица по ал.2,с изключение на дължимото им възнаграждение.

 (4)Лицата придобили имущество в резултата на извършена ликвидация по ал.1-3,отговарят за задълженията на читалището до размера на придобитото.

**VІІ.ГЛАВА СЕДМА.Преходни и Заключителни разпоредби**

**Чл.30.**Читалището има свой кръгъл печат с надпис

Народно читалище”Дочо Михайлов-1906”,с.Бабук,общ.Силистра

**Чл.31.**Празник на читалището е 24 май.

**Чл.31.**Настоящият устав е изменен и допълнен на основание Законът на народните читалища/изм.Д.В.бр.42 от 05юни 2009г./ и е приет то Общото събрание на читалището на 30.01.2010г.

**Чл.33.**За всички неуредени в този устав отношения се прилага Законът за юридическите лица с нестопанска цел и действащите в страната нормативни документи.

Актуално организационно състояние и адресна регистрация на Народно Читалище“Дочо Михайлов-1906“, с.Бабук

Актуално организационно състояние:

Дата и година на последното отчетно-изборно събрание- 21.02.2019г.

Дата на годишно отчетно събрание -26.02.2021г.

Месец и година на следващото отчетно-изборно събрание:27.03.2022г.

Състав на читалищното настоятелство:

1.Цонка Стоянова Петрова- Председател

2.Елена Николова Радева- член

3.Росица Цонева Симеонова- член

4.Нено Петров Ненов- член

5.Еленка Богданова Крумова- член

6.Русанка Йорданова Стоянова- член

7.Димчо Георгиев Петров- член

8.Донка Димитрова Петрова- член

9.Светла Кирилова Кирякова – член

Председател на контролната комисия. Членове:

1.Румяна Павлова Петрова- Председател

2.Емил Иванов Иванов - член

3.Красимира Йорданова Георгиева - член